text: Byrådsmedlem frikendt for værtshusvold
  24 oktober 2011 kl. 11.30
  Byrådsmedlem Kim Madsen fra Dansk Folkeparti i Esbjerg er blevet frifundet for grov værtshusvold.
  Kim Madsen var i juli involveret i et slagsmål på værtshuset Riverside i Sædding, hvor han ifølge anklageskriftet kastede en barstol i hovedet på en rengøringsassistent.
  Anklageren krævede tre måneders ubetinget fængselsstraf, mens Kim Madsens forsvarer krævede en frifindelse. 
  På grund af modstridne vidneforklaringer lå der ikke tilstrækkeligt med beviser til at dømme Kim Madsen, der altså blev frifundet.
  